कानपुर. देश के उच्च संस्थानों में से एक माने जाने वाले आईआईटी कानपुर में एक साथ करीब 80 स्टूडेंट्स को टर्मिनेट किए जाने का मामला सामने आया है। इस टर्मिनेशन में अंडर ग्रेजुएट, पोस्ट ग्रेजुएट और रिसर्च के स्टूडेंट्स शामिल हैं। टर्मिनेट हुए स्टूडेंट्स पर आरोप है कि पढ़ाई में उनकी परफॉर्मेंस ठीक नहीं है। हालांकि, आईआईटी सीनेट ने स्टूडेंट्स को मर्सी अपील के लिए 31 दिसंबर तक का मौका दिया है।
क्यों हुए टर्मिनेट
बताया जा रहा है कि इंस्टीट्यूट ने कम क्युमलेटिव परफॉर्मेंस इंडेक्स (सीपीआई) वाले बीटेक, एमटेक, बीटेक-एमटेक ड्युल डिग्री प्रोग्राम, बीएस, बीएस-एमएस ड्युल डिग्री प्रोग्राम, एमएससी, एमडेस, और एमबीए के कुल 80 स्टूडेंट्स को टर्मिनेट किया है। उन पर आरोप है कि पढ़ाई में उनकी परफॉर्मेंस बेहतर नहीं है। इसमें अंडर ग्रेजुएट स्टूडेंट्स की सीपीआई चार से भी काम आई है। वे साल के 10 कोर्स भी पास नहीं कर सके हैं। इसी तरह पोस्ट ग्रेजुएट स्टूडेंट्स की सीपीआई पांच से भी कम है।
लिस्ट को किया गया सार्वजनिक
आईआईटी के डीन ऑफ एकेडमिक अफेयर्स प्रो. नीरज मिश्रा ने बताया कि सीनेट की अाधिकारिक मीटिंग के बाद इस लिस्ट को सार्वजनिक किया गया है। टर्मिनेट हुए स्टूडेंट्स को मर्सी अपील करने का मौका भी दिया गया है। उन्होंने बताया कि अपील के समय स्टूडेंट्स के माता-पिता एक्सपर्ट पैनल के सामने पेश होते हैं। साथ ही उनको शपथ पत्र देना होता है। इसमें उन्हें लिखित में ये आश्वासन देना पड़ता है कि उनके बच्चे की आगे की पढ़ाई और प्रदर्शन बेहतर होगा। संतुष्टि होने के बाद ही पैनल उनकी मर्सी को स्वीकार करता है।
अगले सेमेस्टर की दोबारा देनी होगी मर्सी
प्रो. नीरज मिश्रा के मुताबिक, जिसकी मर्सी स्वीकार कर ली जाती है, वह सेमेस्टर में बैठता है। बाकी का सेमेस्टर ब्रेक हो जाता है। अगले सेमेस्टर के लिए दोबारा मर्सी की अपील करनी पड़ती है। प्रोग्राम से टर्मिनेशन की स्थिति में एक सेमेस्टर की पढ़ाई ब्रेक हो जाती है। इसके बाद फिर मर्सी अपील करने का मौका दिया जाता है। अगर अपील नहीं मानी गई तो स्टूडेंट को बाहर का रास्ता दिखा दिया जाता है।
hin_Deva hin_Deva hin_Deva awa_Deva hin_Deva hin_Deva hin_Deva